**Kúpna zmluva na predaj nehnuteľností**

**Článok I.**

**Zmluvné strany**

1. **Obec Radatice**

**Obecný úrad Radatice 105**

**082 42 Radatice**

**IČO: 00327662**

**zastúpená: Mgr. Gabrielou Viazankovou - starostka obce**

(ďalej ako „**predávajúci**“)

a

1. **Stanislav Timko, rodné priezvisko: Timko**

**nar.: 27.7.1986, rodné číslo: 860727/9439**

**bytom: Radatice 19, PSČ: 082 42**

**občan SR**

(ďalej ako „**kupujúci**“)

*sa v zmysle platných právnych predpisov, najmä s poukázaním na ustanovenia § 588 a nasl. Občianskeho zákonníka dohodli takto:*

**Článok I.**

**Preambula**

1. Uzatvorenie tejto kúpnej zmluvy na predaj nižšie uvedených nehnuteľností je výsledkom verejnej obchodnej súťaže č. 1/2019.
2. Verejná obchodná súťaž č. 1/2019 a jej podmienky boli schválené na obecnom zastupiteľstve Uznesením č. 17/2019 zo dňa 05.04.2019.
3. Vyhlasovateľom verejnej obchodnej súťaže je Obec Radatice (v kúpnej zmluve ako *„predávajúci“*) a víťazom verejnej obchodnej súťaže je kupujúci.
4. Vyhodnotenie verejnej obchodnej súťaže bolo prejednané obecným zastupiteľstvom na rokovaní dňa 28.6.2019 a prevod nehnuteľností na kupujúceho bol schválený Uznesením č. 29/2019.

**Článok II.**

**Predmet kúpy**

1. Predávajúci je **výlučným vlastníkom nasledujúcich nehnuteľností,** nachádzajúcich sa v katastrálnom území Radatice, obec Radatice, okres Prešov, zapísaných na LV č. 492 vedeného katastrálnym odborom Okresného úradu Prešov, a to:

**a/ pozemku** par. reg. **KN-C par č. 534/5**, druh pozemku: zastavané plochy a nádvoria o výmere 580 m2a

**b/ pozemku** par. reg. **KN-C par. č. 534/6**, druh pozemku: zastavané plochy a nádvoria o výmere 580 m2.

1. Vyššie uvedené nehnuteľnosti tvoria predmet kúpnej zmluvy.

**Článok III.**

**Obsah zmluvy**

Predávajúci **predáva** kupujúcemu predmet kúpy tak, ako ho sám predtým nadobudol, a ako je popísaný v článku II. tejto zmluvy so všetkými jeho súčasťami a príslušenstvom, ako aj s právami súvisiacimi s predmetom kúpy a kupujúci predmet kúpy v celosti **kupuje** do svojho výlučného vlastníctva.

**Článok IV.**

**Kúpna cena a osobitné dojednania**

1. Predávajúci predáva kupujúcemu predmet kúpy za dohodnutú kúpnu cenu vo výške 15.080,- eur (slovom: Pätnásťtisícosemdesiat eur).
2. Celá kúpna cena bude zaplatená na účet predávajúceho vedený v bankovom ústave: Prima banka Slovensko, a. s. pob. Prešov, číslo účtu: SK57 5600 0000 0004 5682 9001, a to najneskôr do 30 dní od podpísania kúpnej zmluvy oboma zmluvnými stranami.
3. Zmluvné strany sa dohodli, že ihneď po uzatvorení tejto kúpnej zmluvy sa všetky rovnopisy kúpnej zmluvy uložia do depozitu u predávajúceho.
4. Zmluvné strany sa dohodli, že predávajúci najneskôr do 10 dní od pripísania celej kúpnej ceny na svoj účet podá návrh na vklad vlastníckeho práva do katastra nehnuteľností a zároveň jeden rovnopis - originál kúpnej zmluvy, odovzdá kupujúcemu.
5. Zmluvné strany sa dohodli, že oprávnenie podať návrh na vklad do katastra nehnuteľností ma iba predávajúci a to po úhrade celej kúpnej ceny.
6. V prípade, že kupujúci neuhradí kúpnu cenu v plnom rozsahu v lehote uvedenej v tejto zmluve (čl. IV ods. 2),má predávajúci právo od tejto kúpnej zmluvy odstúpiť a žiadať od kupujúceho zaplatenie zmluvnej pokuty vo výške 3.000,- eur (slovom TriTisíc eur) a uhradenie všetkých vzniknutých nákladov súvisiacich s prípravou a realizáciou verejnej obchodnej súťaže a prípravou a realizáciou tejto kúpnej zmluvy.
7. Predávajúci oboznámil kupujúceho s právnym aj technickým stavom (obhliadkou) prevádzaného predmetu kúpy pred uzavretím tejto kúpnej zmluvy. Predávajúci zároveň vyhlasuje, že mu nie sú známe také vady a poškodenia predmetu kúpy, na ktoré by mal kupujúceho osobitne upozorniť. Kupujúci potvrdzuje, že si predmet kúpy prezrel a oboznámil sa s jeho právnym aj technickým stavom pred uzavretím tejto kúpnej zmluvy a v takom stave, v akom sa nachádza v deň podpisu tejto kúpnej zmluvy ho kupuje.
8. Predávajúci vyhlasuje ku dňu podpisu tejto kúpnej zmluvy kupujúcemu, že:

* je oprávnený s predmetom kúpy voľne nakladať (disponovať), a toto jeho právo nie je ničím a nikým obmedzené,
* neuzavrel a ani neuzavrie na predmet kúpy žiadnu inú zmluvu, napr. kúpnu zmluvu, darovaciu zmluvu, zámennú zmluvu, zmluvu o budúcej zmluve a ani inú im obdobnú,
* nemá vedomosť o tom, žeby prebiehalo, alebo žeby začalo súdne, rozhodcovské, exekučné, správne konanie, prípadne akékoľvek iné konanie, ktoré sa týka predmetu kúpy, alebo ktoré súvisí s predmetom kúpy.

1. Kupujúci vyhlasuje ku dňu podpisu tejto kúpnej zmluvy predávajúcemu, že:

* má plnú spôsobilosť na uzavretie tejto kúpnej zmluvy, jej uzavretie nepredstavuje porušenie žiadnej povinnosti, zákazu alebo obmedzenia ustanoveného všeobecne záväzným právnym predpisom, rozhodnutím orgánu verejnej moci alebo iného subjektu, právnym úkonom alebo inou právnou skutočnosťou a neexistuje dôvod na jeho strane, v dôsledku ktorého by táto kúpna zmluva bola neplatnou, neúčinnou alebo bola odporovateľným právnym úkonom,
* že žiadne z peňažných prostriedkov, ktoré použije na úhradu kúpnej ceny nepochádzajú z trestnej činnosti; že peňažné prostriedky, ktoré použije na úhradu kúpnej ceny sú jeho peňažné prostriedky, resp. získané od finančných inštitúcií, napr. bánk,
* nie je predlžený, na jeho majetok neprebieha a ani nebolo začaté žiadne konkurzné a ani reštrukturalizačné konanie, peňažné prostriedky použité na kúpnu cenu nie sú predmetom exekučného, či súdneho konania a že predávajúcemu nehrozí odporovateľnosť právnych úkonov na návrh niektorého z veriteľov kupujúceho.

**Článok V.**

**Záverečné ustanovenia**

1. Zmluvné strany sa dohodli, že náklady spojené s podaním návrhu na vklad vlastníckeho práva do katastra nehnuteľností je povinný hradiť kupujúci, ako aj náklady za vyhotovenie znaleckého posudku a prípravy kúpnej zmluvy.
2. Kupujúcemu je známe, že predmet kúpy nadobudne do svojho vlastníctva až po právoplatnom rozhodnutí katastrálneho odboru Okresného úradu v Prešove o povolení vkladu vlastníckeho práva do katastra nehnuteľnosti.
3. Táto zmluva sa uzatvára v štyroch (4) vyhotoveniach, dve (2) vyhotovenia pre kataster nehnuteľnosti a každá zo zmluvných strán obdrží po jednom (1) vyhotovení.
4. Zmluvné strany splnomocňujú predávajúceho na podanie návrhu na vklad do katastra nehnuteľností, na opravu zrejmých pisárskych chýb v texte kúpnej zmluvy ako aj doplnenie chýbajúcich listín.
5. Zmeniť alebo doplniť obsah tejto zmluvy možno len formou písomného dodatku na základe súhlasných prejavov zmluvných strán.
6. Zmluvné strany sa dohodli, že vzťahy v tejto zmluve výslovne neupravené sa riadia ustanoveniami Občianskeho zákonníka.
7. Zmluvné strany sa so zmluvou oboznámili, sú si vedomí jej právnych následkov a na znak súhlasu s jej obsahom túto vlastnoručne podpisujú. Tento úkon robia slobodne a vážne.

V Radaticiach, dňa 30.7.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**predávajúci kupujúci**

**Obec Radatice Stanislav Timko**

**Mgr. Gabriela Viazanková**

*(úradne osvedčený podpis)*